CELEX: 32013D0346
Language: hu
Date: 2013-06-28 00:00:00
Title: 2013/346/EU: A Bizottság végrehajtási határozata ( 2013. június 28. ) a 2009/158/EK irányelvnek megfelelően a baromfik és keltetőtojások Unión belüli kereskedelmével foglalkozó telepek engedélyezésére vonatkozó, Horvátország által benyújtott terv jóváhagyásáról (az értesítés a C(2013) 3988. számú dokumentummal történt)  EGT-vonatkozású szöveg

2.7.2013   
            
            
               HU
            
            
               Az Európai Unió Hivatalos Lapja
            
            
               L 183/12
            
         
      A BIZOTTSÁG VÉGREHAJTÁSI HATÁROZATA
   
   (2013. június 28.)
   a 2009/158/EK irányelvnek megfelelően a baromfik és keltetőtojások Unión belüli kereskedelmével foglalkozó telepek engedélyezésére vonatkozó, Horvátország által benyújtott terv jóváhagyásáról
   (az értesítés a C(2013) 3988. számú dokumentummal történt)
   (EGT-vonatkozású szöveg)
   (2013/346/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 2009. november 30-i 2009/158/EK tanácsi irányelvre (1) és különösen annak 3. cikke (1) bekezdésére,
   mivel:
   
               (1)
            
            
               A 2009/158/EK irányelv 3. cikkének (1) bekezdése úgy rendelkezik, hogy a tagállamok kötelesek benyújtani a Bizottsághoz egy tervet azon nemzeti intézkedésekről, amelyek a baromfi és a keltetőtojás Unión belüli kereskedelme céljából létesült telepek kapcsán a II. mellékletben meghatározott szabályoknak való megfelelést hivatottak biztosítani.
            
         
               (2)
            
            
               Az Unióhoz való 2013. július 1-i csatlakozására figyelemmel Horvátország benyújtotta a Bizottsághoz a 2009/158/EK irányelv 3. cikke (1) bekezdésének megfelelő tervét. A tervet a Bizottság megvizsgálta, és javaslatai alapján azt módosították, így már megfelel a 2009/158/EK irányelvben megállapított követelményeknek, és hatékony végrehajtása, valamint Horvátország általi rendszeres frissítése esetén alkalmas az irányelv céljainak elérésére. Ezért a tervet jóvá kell hagyni.
            
         
               (3)
            
            
               Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A baromfik és keltetőtojások Unión belüli kereskedelmével foglalkozó telepek engedélyezésére vonatkozóan a 2009/158/EK irányelv II. mellékletében meghatározott szabályoknak való megfelelés biztosítását célzó, és az említett irányelv 3. cikkének (1) bekezdésében előírt, Horvátország által a Bizottsághoz 2013. április 19-én benyújtott nemzeti intézkedési terv jóváhagyásra kerül.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2013. június 28-án.
      
         
            a Bizottság részéről
         
         Tonio BORG
         
         
            a Bizottság tagja
         
      
   
   
      (1)  HL L 343., 2009.12.22., 74. o.